Document ID: 31996R1904

NEUVOSTON ASETUS (EY) N:o 1904/96,
annettu 27 päivänä syyskuuta 1996,
laivanrakennusteollisuudelle myönnettävästä tuesta annetun asetuksen (EY) N:o 3094/95 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 92 artiklan 3 kohdan c alakohdan, 94 artiklan ja 113 artiklan,
ottaa huomioon komission ehdotuksen (1),
ottaa huomioon Euroopan parlamentin lausunnon (2),
ottaa huomioon talous- ja sosiaalikomitean lausunnon (3),
sekä katsoo, että
Taloudellisen yhteistyön ja kehityksen järjestössä (OECD) Euroopan yhteisön ja eräiden kolmansien maiden välillä tehty sopimus tavanomaisten kilpailuedellytysten noudattamisesta kaupallisen laivanrakennuksen ja -korjauksen alalla (4) ei ole vielä sovellettavissa,
tämän vuoksi 22 päivänä joulukuuta 1995 annettu neuvoston asetus (EY) N:o 3094/95 laivanrakennusteollisuudelle myönnettävästä tuesta (5) ei ole vielä sovellettavissa,
kyseisen asetuksen 10 artiklan mukaisesti direktiivin 90/684/ETY (6) asiaan liittyviä säännöksiä sovelletaan väliaikaisesti OECD-sopimuksen voimaantulon viivästyessä ja korkeintaan 1 päivään lokakuuta 1996, ja
neuvoston on ryhdyttävä toimiin siltä varalta, että OECD-sopimuksen voimaantulo viivästyy myöhemmäksi kuin 1 päivään lokakuuta 1996; tämän vuoksi asetusta (EY) N:o 3094/95 on muutettava,
ON ANTANUT TÄMÄN ASETUKSEN:
Ainoa artikla
Korvataan asetuksen (EY) N:o 3094/95 10 artiklan kolmas kohta seuraavasti:
"Kyseisen sopimuksen voimaantulon viivästyessä sovelletaan direktiivin 90/684/ETY asiaan liittyviä määräyksiä, kunnes tämä sopimus tulee voimaan ja korkeintaan 31 päivään joulukuuta 1997."
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä syyskuuta 1996.

Labels: 1
4
19
13
12